ROMÂNIA
JUDEŢUL BIHOR
COMUNA BRATCA
CONSILIUL LOCAL 

                                                      H O T Ă R Â R E A  Nr.98	
                                                          Din 30 septembrie 2014

Pentru modificarea şi completarea H.C.L nr.95/14.08.2009 privind înfiinţarea Serviciului Voluntar pentru Situaţii de Urgenţă din comuna Bratca.

	Având în vedere referatul înregistrat sub nr.1243/23.09.2014 referitor la modificarea și completarea H.C.L nr.95/14.08.2009 privind înființarea Serviciului Voluntar pentru Situații de Urgență din comuna Bratca.
	Văzând Criteriile de Performanţă privind structura organizatorică şi dotarea Serviciilor Voluntare pentru Situaţii de Urgenţă emis de Ministerul Administraţiei si Internelor prin Ordinul nr. 718/30.06.2005, modificat şi completat cu Ordinul nr.195/20.04.2007;
	Ţinând seama de rapoartele de avizare ale comisiilor de specialitate din cadrul consiliului local;
	In conformitate cu prevederile art.13 lit.d), art.31 alin.3), art.32 şi art.33 din Legea nr.307/2006 privind apărarea împotriva incendiilor;
	In baza prevederilor art.36 alin.2 lit.d), alin.6 lit.a) pct.8 și ale art.45 alin.1 din Legea nr.215/2001 privind administraţia publică locală, republicată, cu modificările şi completările ulterioare;
Cu unanimitate de voturi;

	                    CONSILIUL LOCAL AL COMUNEI BRATCA
				         H O T Ă R Ă Ş T E

	Art.1 - Se aprobă modificarea şi completarea H.C.L nr.95/14.08.2009 privind infiinţarea Serviciului Voluntar pentru Situaţii de Urgenţă din comuna Bratca, categoria a III-a cu organigrama şi numărul de personal cuprinse în anexa nr.1 la prezenta hotărâre.
	Art.2 – Se aprobă Regulamentul de organizare și funcționare a Serviciului Voluntar pentru Situaţii de Urgenţă din comuna Bratca, redat în anexa nr.2 la prezenta hotărâre. 
Art.3 – Cu ducerea la îndeplinire a prezentei hotărâri se încredinţează primarul comunei Bratca.
	Art.4 – Prezenta hotărâre se comunică cu Instituţia Prefectului Judeţului Bihor, Inspectoratul pentru Situaţii de Urgenţă ”Crişana” al Judeţului Bihor, primarul comunei Bratca, cei vizaţi, iar un exemplar se păstrează la dosarul de şedinţă.

PREŞEDINTE DE ŞEDINŢĂ                           
                     IONEL MICULA
			                                          CONTRASEMNEAZĂ SECRETAR
            IONUŢ STURZ